Egil Monn-Iversen (selskap)

Egil Monn-Iversen ⅍ var et selskap stiftet av Egil Monn-Iversen og medlemmene i The Monn Keys (Sølvi Wang, Arne Bendiksen, Per Asplin og Oddvar Sanne) i 1957. De involverte hadde like andeler av selskapet. Selskapet ga ut plater på etikettene Triola, Karusell, Nor-Disc og Forum. Selskapet drev i tillegg som musikkforlag, konsertbyrå, jukeboksoperatør og revy- og filmprodusent.

I 1959 sto selskapet for 23% av omsetningen i den norske musikkbransjen, og utga plater med artister som Wenche Myhre, Elisabeth Granneman, Nora Brockstedt, Ivar Medaas og The Monn Keys. Senere sentrale underholdningsfigurer som Gunnar Eide og Jørg-Fr. Ellertsen var blant de sentrale ansatte i selskapet.

I 1964 solgte Monn-Iversen, Wang og Asplin sine andeler i selskapet til Arne Bendiksen, og han drev deretter selskapet videre under navnet Arne Bendiksen ⅍. Oddvar Sanne beholdt sin femtedel, og var ansatt hos Bendiksen frem til 1982.

 Referanser 

Kategori:Norske plateselskaper
Kategori:Plateselskaper etablert i 1957